15/11/2021 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
Bases reguladoras da convocatoria en réxime de concorrencia competitiva para a axuda en especie aos entes de xestión dos 6 xeodestinos da provincia da Coruña coa cesión en propiedade de tres embarcacións eléctricas non somerxíbeis

SERVIZO DE PROMOCIÓN ECONÓMICA, TURISMO E EMPREGO. SECCIÓN DE PROMOCIÓN E DESENVOLVEMENTO TURÍSTICO Acordo da Xunta de Goberno da Deputación Provincial da Coruña celebrada o día 5 de novembro de 2021 polo que se aproban as bases reguladoras do “Programa DP0039, de axuda en especie aos entes de xestión dos 6 xeodestinos da provincia da Coruña coa cesión en propiedade de tres embarcacións eléctricas”, cuxo texto se transcribe: BASES REGULADORAS DA CONVOCATORIA EN RÉXIME DE CONCORRENCIA COMPETITIVA PARA A AXUDA EN ESPECIE AOS ENTES DE XESTIÓN DOS 6 XEODESTINOS DA PROVINCIA DA CORUÑA COA CESIÓN EN PROPIEDADE DE TRES EMBARCACIÓNS ELÉCTRICAS NON SOMERXÍBEIS E A POSTA EN MARCHA DUN PROXECTO PILOTO DE ECOTURISMO NÁUTICO Datos da convocatoria Base 1.–Liñas xerais. A Deputación da Coruña, no marco das súas competencias, destina importantes recursos á actividade de fomento do turismo. Unha desas liñas de mellora da calidade e da competitividade turística é a que se reflicte como o obxecto da presente convocatoria, para a axuda en especie aos entes de xestión dos 6 xeodestinos da provincia da Coruña coa cesión en propiedade de tres embarcacións eléctricas non somerxíbeis e a posta en marcha dun proxecto piloto de ecoturismo náutico. A tramitación das axudas farase de xeito telemático, a través da plataforma de tramitación electrónica da Deputación (SUBTEL) en todas as fases do procedemento (solicitude, concesión e xustificación). Serán incluídas en cada fase as notificacións e as comunicacións, os requirimentos de información e documentación e máis os envíos de documentación que fosen necesarios para tramitar os expedientes. A resolución da solicitude de axuda, por tratarse dun acto integrante dun procedemento de concorrencia competitiva e, de conformidade co establecido no artigo 45 da Lei 39/2015, notificarase mediante a publicación no Boletín Oficial da Provincia e producirá os mesmos efectos que a notificación individualizada. Esta publicación tamén se realizará na páxina web da Deputación, á cal se remitirá o texto publicado no Boletín Oficial da Provincia, sen prexuízo do cumprimento da normativa vixente en materia de notificacións administrativas. Base 2.–Réxime xurídico. O marco normativo polo que se rexerán as axudas concedidas pola Deputación da Coruña está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, que conteñan prescricións relativas ás subvencións ou sexan susceptibles de produciren efectos no devandito ámbito:  Lei 38/2003, do 17 de novembro, xeral de subvencións e Real decreto 887/2006, do 21 de xullo, polo que se aproba o seu regulamento.  Lei 7/1985, do 2 de abril, reguladora das bases de réxime local.  Lei 5/1997, do 22 de xullo, de administración local de Galicia.  Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais.  Lei 27/2013, do 27 de decembro, de racionalización e sustentabilidade da administración local.  Lei 39/2015, do 1 de outubro, de procedemento administrativo común das administracións públicas.  Lei 40/2015, do 1 de outubro, de réxime xurídico do sector público.  Lei 15/2014, do 16 de setembro, de racionalización do sector público e outras medidas de reforma administrativa.  Lei orgánica 3/2018, do 5 de decembro, de protección de datos persoais e garantías dos dereitos dixitais.  Lei 11/2007, do 22 de xuño, de acceso electrónico dos cidadáns aos servizos públicos.  Lei 59/2003, do 19 de decembro, de sinatura electrónica.  Lei 9/2007, do 13 de xuño, de subvencións de Galicia e Decreto 11/2009, do 8 de xaneiro, polo que se aproba o seu regulamento.  Lei galega 12/2011, do 26 de decembro, de medidas fiscais e administrativas.  Regulamento orgánico e bases de execución do orzamento de 2021, da Deputación da Coruña.  Ordenanza xeral de administración electrónica da Deputación da Coruña.  Lei 3/1983, do 15 de xuño, de normalización lingüística.  Carta europea das linguas rexionais ou minoritarias do 5 de novembro de 1992, BOE n.º 222, do 15 de setembro de 2001.  Plan xeral de normalización da lingua galega, aprobado por unanimidade do Parlamento de Galicia o día 21 de setembro de 2004.  Ordenanza de uso da lingua galega na Deputación Provincial da Coruña, publicada no BOP n.º 186, do 29 de setembro de 2017.  LGS: Lei 38/2003, do 17 de novembro, Lei xeral de subvencións (BOE n.º 276, do 18 de novembro).  LSGal: Lei 9/2007, do 13 de xuño, Normas reguladoras das subvencións de Galiza (DOG n.º 121, do 25 de xuño).  OXSD: Ordenanza xeral de subvencións e transferencias da Deputación da Coruña (BOP n.º 150, do 10/08/2021).  RLGS: Real decreto 887/2006, do 21 de xullo, Regulamento da Lei 38/2003, do 17 de novembro, xeral de subvencións (BOE n.º 176, do 25 de xullo).  ROF: Real decreto 2568/1986, do 28 de novembro, Regulamento de organización, funcionamento e réxime xurídico das entidades locais (BOE n.º 305, do 22 de decembro).  RP 2016/12: Resolución da Presidencia n.º 2016/12, do 4 de xaneiro, pola que se aproban as instrucións reguladoras da codificación dos conceptos de gasto que son obxecto de subvención provincial.  TRLHL: Real decreto lexislativo 2/2004, do 5 de marzo, Texto refundido da Lei reguladora das facendas locais (BOE n.º 63, do 13 de marzo).  Lei 7/2011, do 27 de outubro, de turismo de Galicia e normativa de desenvolvemento.  Lei 14/2014, de 24 de xullo, de Navegación Marítima  Real Decreto 238/2019, do 5 de abril, polo que se establecen habilitacións anexas ás titulacións náuticas para o goberno das embarcacións de recreo e actualízanse as medidas de seguridade na utilización das motos náuticas.  Real Decreto 339/2021, do 18 de maio, polo que se regula o equipo de seguridade e de prevención da contaminación das embarcacións de recreo.  Real Decreto 607/1999, do 16 de abril, polo que se aproba o Regulamento do seguro de responsabilidade civil de subscrición obrigatoria para embarcacións de recreo ou deportivas.  Real Decreto 875/2014, de 10 de outubro, polo que se regulan as titulacións náuticas para o goberno das embarcacións de recreo. Base 3.–Obxecto específico da convocatoria. O obxecto desta convocatoria é establecer, en réxime de concorrencia competitiva, as normas para a solicitude, a concesión e a cesión en propiedade de tres embarcacións eléctricas adquiridas previamente pola Sección de Promoción e Desenvolvemento Turístico en contrato de subministración. Dita convocatoria para a axuda en especie, vai dirixida, aos entes de xestión dos seis xeodestinos da provincia da Coruña ao amparo do establecido na Lei 38/2003, do 17 de novembro, xeral de subvencións (LXS) e no seu regulamento de desenvolvemento, aprobado polo Real decreto 887/2006, do 21 de xullo. Base 4.–Exclusións. Non serán obxecto de subvención: As actividades ou investimentos xa subvencionados pola Deputación da Coruña no mesmo exercicio. Non se poderá financiar o mesmo obxecto cunha subvención de concorrencia e outra nominativa, por seren incompatibles, neste caso a entidade beneficiaria tería, necesariamente, que renunciar a unha delas. Os gastos que non se correspondan co obxecto específico da convocatoria. Base 5.–Solicitantes.1. Poderán participar na presente convocatoria os entes de xestión dos xeodestinos de Ferrolterra, A Coruña e As Mariñas, Costa da Morte, Terras de Santiago, Ría de Muros e Noia e Ría de Arousa.2. Cada ente de xestión, que só poderá optar a unha soa embarcación, deberá presentar unha única solicitude e cumprir os requisitos que se establecen na Base 6 da presente convocatoria. Base 6.–Obrigas das entidades solicitantes.6.1. Obrigas xerais.1. Teren o domicilio fiscal na provincia da Coruña ou acreditaren que as actividades a realizar co subministro obxecto da subvención se realizarán no ámbito territorial desta provincia ou, se fora o caso, que beneficie á cidadanía da provincia da Coruña.2. Dado que a tramitación será telemática:  Deberán dispoñer dun único enderezo de correo electrónico de contacto durante toda a tramitación do expediente, ao que se dirixirán as comunicacións. Excepcionalmente, e de xeito xustificado, poderán modificar este enderezo inicial, sempre e cando lle notifique a circunstancia pertinente á Deputación.  Deberá dispoñer de certificado dixital quen ocupe a presidencia ou xerencia da entidade, quen teña delegadas as súas funcións e quen ocupe a secretaría.  Estaren ao corrente das súas obrigas coa Facenda Pública, coa Deputación e coa Tesourería da Seguridade Social.3. Non estaren incursas nas causas de incompatibilidade ou de incapacidade para seren beneficiarias ou percibiren as subvencións da administración pública dispostas no art.13 da LXS.4. Faceren constar a colaboración da Deputación da Coruña en toda información interna e externa que fixeran das subministracións subvencionadas. As entidades terán, en lugar visible e na súa páxina web, a imaxe corporativa da Deputación. Ademais deberán indicar na rotulación das embarcacións que foron cedidas pola Deputación da Coruña.5. Someterse aos procedementos de control ou de auditoría que realice a Intervención provincial, o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado de ditos procedementos poderase esixir responsabilidade administrativa, consonte co disposto na LXS e, se fora o caso, responsabilidade penal, de conformidade co Código penal.6. Cumprir os requisitos da convocatoria específica correspondente á subvención que queren solicitar.6.2. Obrigas específicas da convocatoria.1. A entidade adxudicataria deberá recibir os equipamentos orzamentar os gastos de mantemento e reparacións da embarcación, custodia e seguridade, manexo e calquera outro gasto derivado das actividades que se realicen.2. Obriga de destinar os bens aos fins concretos para a que foi concedida a subvención durante toda a vida útil das embarcacións.3. Especificar a forma de xestión:  Xestión directa por parte do ente de xestión, por un concello ou por varios concellos.  Xestión a través dunha concesión administrativa.4. Atraque:  Xeolocalizar o porto ou punto de atraque e servizos dispoñibles para a embarcación e usuarios.  Detallar as condicións de atraque e protección ante inclemencias meteorolóxicas, vandalismo… 5. Almacenaxe da embarcación:  Xeolocalizar o espazo de almacenaxe da embarcación fóra da auga.  Especificar o sistema de seguridade das instalacións.6. Obrigatoriedade da instalación dun punto de auga no embarcadoiro ou pantalán para tarefas de limpeza e mantemento da embarcación.  Especificar as labores de mantemento anuais da embarcación (motor, casco, servizo ou taller de reparacións…). 7. Obrigatoriedade da instalación dun punto de recarga eléctrica no embarcadoiro ou pantalán.  Orzamentar e especificar o modelo de torreta, con proximidade ao punto de embarque… 8. Transporte da embarcación fóra da auga (para desprazamentos, revisións, arranxos…).  Especificar orzamentos de compra ou alugueiro de remolque.9. Detallar a manexabilidade da embarcación durante a xestión da mesma.  Manexabilidade habitual con patrón titulado.  Manexabilidade habitual e directa polos propios usuarios. Neste caso especificar: idade mínima requirida, necesidade ou non de fianza previa etc.10. Especificar a gratuidade ou cobro de taxas polo uso das embarcacións durante a súa xestión.  Especificar se é necesaria a aprobación de ordenanza de prezos públicos, posibles descontos por idades ou por procedencia, etc.11. Equipamento e instrumentación adaptado ás tecnoloxías da información e comunicación.  Detallar o tipo de aplicacións relacionados cos usos turísticos e de lecer a utilizar durante a prestación dos servizos.12. Cronograma e horarios.  Elaborar unha programación de uso anual da embarcación.  Especificar horarios e días de dispoñibilidade do servizo.13. Seguros.  Orzamentar o custo do seguro ou seguros necesarios para a embarcación e o desenvolvemento da actividade.14. Publicidade.  Especificar a forma de publicitar o uso turístico das embarcacións: redes sociais e medios de comunicación, dispoñibilidade de páxina web propia…)  Orzamentar cartelería e sinalización turística indicativa dos espazos onde se prestarán os servizos (paneis explicativas, sinais de dirección…) 15. A Deputación Provincial tamén valorará a posibilidade de realizar inspeccións periódicas para garantir como mínimo:  O funcionamento do servizo en condicións normais e uso mínimo anual das embarcacións.  O coidado e mantemento básicos das embarcacións.16. A entidade xestora deberá someterse ao control que faga a Deputación do uso dos equipamentos e ás posibles causas de terminación da cesión se non se cumpriran as presentes bases. Base 7.–Solicitude 7.1. Prazo da convocatoria.1. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.2. As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTEL). 3. A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros.7.2. Documentación específica da convocatoria. A documentación da solicitude de subvención deberá vir asinada do seguinte xeito:  No caso das certificacións, pola secretaría co visto e prace da presidencia, xerencia ou persoa na que delegue.  No caso das declaracións, compromisos e outra documentación, pola presidencia, xerencia ou persoa que represente a entidade. A documentación a presentar é a seguinte:  Memoria explicativa de 20 páxinas como máximo asinada polo representante, que explicará o máis detalladamente as obrigas específicas requiridas no punto 6.2 das presentes bases xunto cun cronograma anual de xestión dos bens subministrados ao longo de 1 anualidade.  Acreditación da delegación da presidencia, xerencia ou persoa en quen delegue na que se especifique o alcance da dita delegación (presentación telemática das solicitudes de subvencións e sinatura electrónica de toda a documentación necesaria para a súa tramitación, na que se inclúan as certificacións).  Identificación da entidade solicitante: tarxeta do NIF. Se a entidade solicitante xa consta rexistrada no ficheiro de terceiros da Deputación non será necesaria a entrega deste documento.  Declaración de estar legalmente constituída antes da presentación da solicitude, de dispoñer dos estatutos adaptados á lexislación vixente e de que o seu obxecto a faculta para participar na convocatoria na que solicita a subvención.  Certificación dos datos bancarios da entidade, segundo o modelo aprobado pola Deputación da Coruña. No caso de que os datos bancarios da entidade consten no ficheiro de terceiros da Deputación, non será necesaria a entrega deste documento.  Informe técnico, certificado pola secretaría dos entes de xestión, no que consten os datos subministrados na solicitude para os efectos de baremación.  Documento acreditativo da aprobación das contas anuais que legalmente sexan esixibles e da súa presentación ante os organismos de control externo que correspondan.  Certificación acreditativa do acordo de solicitude e do nomeamento da persoa representante para a relación coa Deputación.  Declaración de non estaren incursas a persoa representante e a entidade nas causas de incompatibilidade ou incapacidade para seren beneficiarias ou percibiren subvencións da Administración pública, dispostas no art.13 da LXS.  Autorización para que a Deputación poida obter, en calquera momento da tramitación do expediente, as certificacións das administracións tributarias correspondentes e da Tesourería da Seguridade Social, nas que se acredite que a entidade está ao corrente nas súas obrigas tributarias e coa Seguridade Social.  Compromiso de aboar os gastos derivados antes da recollida do material concedido. Calquera outra documentación, compromisos ou manifestacións que sexan precisos para a valoración da solicitude. No caso de que a documentación fose incorrecta ou insuficiente, darase un prazo de 10 días para a súa emenda. Pasado o dito prazo sen que a entidade interesada atenda o requirimento, entenderase que desiste do seu pedimento. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema, omitan documentos esixidos, non cubran nos cuestionarios telemáticos os campos requiridos como obrigatorios ou cando conteñan incongruencias ou omisións que impidan o seu tratamento. Base 8.–Resolución. O prazo máximo para resolver e notificar a resolución do procedemento non poderá exceder os nove meses, segundo o artigo 23.4 da Lei 9/2007, do 13 de xuño, de subvencións de Galicia.8.1. Valoración das solicitudes. Criterios de baremación da convocatoria: 8.2. Concesión. A concesión das subvencións realizarase mediante un réxime de concorrencia competitiva nun único acto administrativo e será aprobada por resolución de Presidencia, previa comprobación pola unidade xestora da concorrencia na entidade solicitante dos requisitos sinalados nestas bases. Á vista da documentación que consta neste expediente, e logo da valoración das solicitudes de conformidade cos criterios establecidos, a unidade xestora formulará un informe proposta de resolución de concesión definitiva, debidamente motivado, que deberá expresar a entidade ou entidades solicitantes que cumpran os requisitos da convocatoria para os que propón a concesión da subvención, así como as solicitudes desestimadas, as desistidas e as non admitidas a trámite. Este informe proposta será fiscalizado. No caso de que a unidade xestora e o órgano de fiscalización detecten calquera deficiencia referida a súa solicitude ou documentación achegada, realizará requirimento á entidade solicitante, para que a emende a través da plataforma SUBTeL, dispoñendo dun prazo de 10 días naturais para aceptar a notificación e 10 días hábiles desde esta aceptación para a corrección das deficiencias requiridas. No caso de que o/a solicitante non emende neste prazo, teráselle por desistido da súa solicitude. A Presidencia da Deputación ditará resolución de concesión definitiva, que se deberá notificar ás entidades interesadas na forma prevista na presente convocatoria. Nesta resolución poderán incluírse suplentes que se terán en conta no caso de renuncia. No caso de non formular desistencia expresa, a subvención considerarase aceptada tacitamente. Poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas distintas ás aducidas polos interesados. No caso de que existisen alegacións por parte das/os interesadas/os, deberanse resolver expresamente na resolución de concesión definitiva das subvencións. As autorizacións ás que se refire a Base 7, apartado 2 das presente bases, e sempre que achegaren a información necesaria, entenderanse concedidas co outorgamento da subvención, nos termos da solicitude presentada. Base 9.–Adquisición e formalización da cesión dos investimentos. Logo de aprobarse a relación definitiva de entidades beneficiarias darase traslado ao Servizo de Patrimonio e Contratación para os efectos de tramitar as adquisicións e cesións dos bens. As entidades terán que aboar os gastos derivados antes da recollida do material, se os houbera.9.1. Formalización da cesión. De acordo co disposto na disposición adicional terceira da Lei 9/2007, do 13 de xuño, de subvencións de Galicia, as entregas de bens ou dereitos ou a prestación de servizos adquiridos ou contratados coa finalidade exclusiva de entregalos a terceiros e que cumpran os requisitos establecidos nas letras a), b) e c) do artigo 2.1 da Lei 9/2007, do 13 de xuño, terán a consideración de subvención en especie e quedarán suxeitas ás previsións desta Lei. Para estes efectos, o material adquirido por parte da Deputación e adxudicado aos beneficiarios desta orde está afecto ao cumprimento dunha finalidade de carácter público, polo que ten a consideración de subvención en especie e a súa cesión formalizarase mediante acta subscrita polo Presidente da Deputación e a entidade beneficiaria, debendo constar nela o regulamentado no artigo 12 ao respecto na Lei 9/2007. No momento de asinar a acta de cesión, os beneficiarios deberán presentar declaración de que cumpriron as condicións establecidas nas bases reguladoras, que o equipamento cedido se aplicará aos fins sinalados que o material se atopa en bo estado, así como que se farán cargo de todos os gastos derivados da utilización da embarcación tales como traslado, mantemento, conservación, custodia, seguridade, manexo das embarcacións, contratación de seguros e calquera outro gasto derivado da actividade a realizar coas embarcacións cedidas. Deberán declarar tamén que farán publicidade da axuda da Deputación a través de distintos medios de comunicación. Disposición adicional primeira Para os efectos da salvagarda do dereito das entidades participantes nas correspondentes convocatorias, ao respecto da protección dos seus datos de carácter persoal nos termos dispostos na Lei orgánica 3/2018, do 5 de decembro, de protección de datos persoais e garantías dos dereitos dixitais. Disposición adicional segunda A aprobación das bases específicas queda sometida á condición suspensiva da entrada en vigor do orzamento xeral da Deputación da Coruña do correspondente exercicio no que se conteñan os créditos adecuados e suficientes para atender as solicitudes que ao amparo daquelas se presenten. Consonte co anterior, non se poderá realizar ningún acto que supoña directa ou indirectamente compromiso provincial de transcendencia orzamentaria en tanto non se cumpra a condición suspensiva citada no apartado anterior. Esta convocatoria non xerará dereito a favor das entidades solicitantes mentres non se dean as condicións orzamentarias, procedementais e xurídicas de aplicación. Disposición adicional terceira A presentación dunha solicitude de subvención supón a aceptación das correspondentes bases reguladoras. A Coruña, 10 de novembro de 2021. O presidente A secretaria xeral Valentín González Formoso Amparo Taboada Gil